**Hrvatska banka za obnovu i razvitak**,Strossmayerov trg 9, 10000 Zagreb, MB: 3929370, OIB: 26702280390, u ime i za račun Republike Hrvatske **(dalje: Osiguratelj)**

i

**\_\_\_\_\_\_\_\_\_\_**, \_\_\_\_\_\_\_\_\_\_, MB: \_\_\_\_\_\_\_\_\_\_, OIB: \_\_\_\_\_\_\_\_\_\_ **(dalje: Osiguranik)**

skupno ,,Strane“

zaključili su u Zagrebu dana \_\_. \_\_. \_\_\_\_. ovaj

**UGOVOR O REGRESNOJ NAPLATI**

**BR. \_\_\_\_\_\_\_**

(dalje: Ugovor)

# Članak 1.

1. Strane suglasno utvrđuju da je Ugovorom o osiguranju br. \_\_\_\_\_\_ od \_\_. \_\_. \_\_\_\_. *i njegovim dodacima br. \_\_\_ od \_\_. \_\_. \_\_\_\_.* (dalje: Ugovor o osiguranju), Osiguratelj osigurao Osiguranikove tražbine prema \_\_\_\_\_\_\_\_\_\_ (*ime i prezime/tvrtka, sjedište/adresa prebivališta, OIB*) (dalje: Izvoznik), koje su nastale na temelju \_\_\_\_\_\_\_\_\_\_ *(napisati pravnu osnovu tražbine primjerice: Ugovora o kreditu od \_\_. \_\_. \_\_\_\_. (datum)(dalje: Ugovor o kreditu).*
2. Ugovor o osiguranju sastoji se od Police osiguranja br. \_\_\_\_\_\_ od *\_\_. \_\_. \_\_\_\_.* (*datum*) i priloga (dalje: Polica osiguranja). Zahtjev za osiguranje kredita br. \_\_\_\_\_\_ od *\_\_. \_\_. \_\_\_\_.* (*datum*) je kao prilog Polici osiguranja, sastavni dio Ugovora o osiguranju.

# Članak 2.

1. Strane suglasno utvrđuju da je Osiguranik podnio Osiguratelju Odštetni zahtjev br. \_\_\_\_\_\_ dana *\_\_. \_\_. \_\_\_\_.*, temeljem tražbine iz Ugovora o kreditu, i to dospjele nenaplaćene tražbine u ukupnom iznosu od \_\_\_\_\_\_\_\_\_\_ [●], od čega iznos od \_\_\_\_\_\_\_\_\_\_ [●] predstavlja tražbinu po osnovi glavnice kredita, a iznos od \_\_\_\_\_\_\_\_\_\_ [●] tražbinu po osnovi Ugovorne kamate.

Strane suglasno utvrđuju da je Odštetni zahtjev prihvaćen od strane Osiguratelja, te da Odšteta ukupno iznosi \_\_\_\_\_\_\_\_\_\_ [●], od čega po osnovi glavnice kredita \_\_\_\_\_\_\_\_\_\_ [●], te po osnovi Ugovorne kamate \_\_\_\_\_\_\_\_\_\_ [●]. (*Ugovorna kamata osigurana je samo kod Stopa pokrića nižih od 90%*)

1. Osiguratelj je dužan Osiguraniku isplatiti Odštetu u iznosu utvrđenom u stavku 1. ovog članka prema podacima koje će Osiguranik dostaviti naknadno (broj računa, model, poziv na broj, opis plaćanja), u valuti određenoj Ugovorom o kreditu ili po zahtjevu Osiguranika u protuvrijednosti u eurima obračunato po srednjem tečaju Hrvatske banke za obnovu i razvitak na dan isplate.

Članak 3.

1. Osiguraniku su do dana zaključenja ovog Ugovora nastali troškovi prisilne naplate u iznosu od \_\_\_\_\_\_\_\_\_\_ [●].
2. Osiguratelj se obvezuje Osiguraniku naknaditi \_\_\_\_\_\_\_\_\_\_ (*sukladno ugovorenoj Stopi pokrića*)% troškova iz stavka 1. ovog članka i to u iznosu od \_\_\_\_\_\_\_\_\_\_ [●].
3. Na Zahtjev Osiguranika, Osiguratelj se obvezuje naknaditi Osiguraniku u roku od 15 kalendarskih dana od zaprimanja zahtjeva za naknadu troškova, razmjerni dio troškova prisilne naplate koji nisu obuhvaćeni stavkom 1. i 2. ovog članka, a koji će, po zaključenju ovog Ugovora, nastati Osiguraniku radi poduzimanja radnji u svrhu naplate tražbina nastalih temeljem Ugovora o kreditu i Ugovora o osiguranju, u skladu sa Stopom pokrića, pod uvjetom da je Osiguranik za takve troškove prisilne naplate pribavio prethodnu ili naknadnu pisanu suglasnost Osiguratelja. Radi izbjegavanja svake dvojbe, u navedene troškove ulaze i troškovi koji proizlaze iz postupaka u kojima je Osiguranik pasivna strana (tuženik, ovršenik, itd.), a koji su povezani s tražbinama nastalim temeljem Ugovora o kreditu i Ugovora o osiguranju.

# Članak 4.

1. Strane suglasno utvrđuju da trenutkom isplate Odštete Osiguraniku, na Osiguratelja prelaze sve tražbine iz Ugovora o kreditu zajedno sa sporednim pravima (uključujući instrumente osiguranja u mjeri u kojoj je to moguće(*eventualno i prema njegovim jamcima/garantima*) i to do visine ukupno isplaćene Odštete, uvećano za zakonsku zateznu kamatu koja pripada Osiguratelju, a koja teče od dana isplate do dana podmirenja tražbine Osiguratelja.
2. Strane suglasno utvrđuju da trenutkom isplate troškova prisilne naplate Osiguraniku, na Osiguratelja prelaze tražbine iz Ugovora o kreditu zajedno sa sporednim pravima (uključujući instrumente osiguranja u mjeri u kojoj je to moguće) i to do visine ukupno isplaćenih troškova prisilne naplate, uvećano za zakonsku zateznu kamatu koja pripada Osiguratelju, a koja teče od dana isplate do dana podmirenja troškova prisilne naplate.

Članak 5.

1. Ovim Ugovorom, Osiguratelj ustupa radi ispunjenja Osiguraniku tražbine iz članka 4. ovog Ugovora te ga time ovlašćuje da poduzme sve potrebne radnje u cilju naplate, što uključuje posebice, ali ne isključivo, pokretanje odgovarajućih izvansudskih i sudskih postupaka radi namirenja navedenih tražbina, a što Osiguranik potpisom ovog Ugovora prihvaća.
2. U slučaju da će u svrhu naplate tražbina iz članka 4. ovog Ugovora biti potrebna dostava bilo koje isprave i/ili podataka nadležnom tijelu, Osiguranik se obvezuje o navedenom, bez odgode, pisanim putem izvijestiti Osiguratelja. Strane se obvezuju bez odgode ishoditi/sastaviti/potpisati sve potrebne isprave te po potrebi poduzeti sve radnje i zaključiti pravne poslove potrebne u svrhu naplate navedenih tražbina.

Članak 6.

1. Osiguranik se obvezuje:
2. poduzimati sve radnje potrebne za naplatu tražbina iz članka 4. ovog Ugovora sukladno članku 17., Općih odredbi Police osiguranja,
3. dostavljati Osiguratelju pravovremene informacije o regresnoj naplati,
4. u svakom slučaju snositi najmanje \_\_\_\_\_\_\_\_\_\_ (*sukladno ugovorenom Samopridržaju*)% troškova prisilne naplate (u vezi s čl. 3. st. 3. ovog Ugovora),
5. proslijediti Osiguratelju \_\_\_\_\_\_\_\_\_\_ (sukladno ugovorenoj Stopi pokrića)% svih plaćanja koja Osiguranik primi po osnovi Ugovora o kreditu i Ugovora o osiguranju do visine tražbina iz članka 4. ovog Ugovora, umanjeno za razmjeran dio troškova sukladan ugovorenoj Stopi pokrića, a koji troškovi će nastati tijekom postupaka prisilne naplate nakon zaključenja ovog Ugovora,
6. Osiguranik neće biti odgovoran za nemogućnost naplate tražbina iz članka 4. ako u sudskom, javnobilježničkom ili drugom postupku bude pravomoćno utvrđeno da Osiguranik, osim skrivljenim postupanjem, nije ovlašten voditi postupak i naplaćivati osigurateljeve tražbine temeljem ustupa izvršenog sukladno članku 5. ovog Ugovora. U tom slučaju Strane će postupiti sukladno članku 9. ovog Ugovora.

# Članak 7.

Strane suglasno utvrđuju da je Osiguratelj ovlašten u svakom trenutku jednostranom pisanom izjavom upućenom Osiguraniku od Osiguranika preuzeti natrag nenamireni dio tražbina iz članka 4. ovog Ugovora, sve uvećano za pripadajuću zakonsku zateznu kamatu, te obavijestiti Osiguranika da će od tada Osiguratelj samostalno voditi sve potrebne radnje i sve postupke naplate. Osiguranik je obvezan poduzeti sve dopuštene pravne radnje (primjerice prijenos djeljivih instrumenata osiguranja, po potrebi zaključenje ugovora o ustupu kojim Osiguranik nazad ustupa Osigurateljeve tražbine i dr.) kako bi se na Osiguratelja prenijela sva prava iz Ugovora o kreditu razmjerno iznosu nenamirenog dijela tražbina iz članka 4. ovog Ugovora, sve uvećano za pripadajuću zakonsku zateznu kamatu. Trošak radnji poduzetih s tim u svezi snosi Osiguratelj.

Članak 8.

Strane suglasno utvrđuju da se na ovaj Ugovor primjenjuju odredbe Ugovora o osiguranju te se Strane obvezuju ispunjavati sve svoje obveze propisane istim i vršiti sva svoja prava sukladno istom.

Članak 9.

Ako bi se naknadno utvrdila ništetnost, pobojnost ili neprovedivost neke od odredbi ovog Ugovora, Ugovor u preostalom dijelu ostaje na snazi, a Strane se obvezuju ništetnu, pobojnu ili neprovedivu odredbu zamijeniti valjanom koja će u najvećoj mjeri omogućiti ostvarivanje cilja koji se želio postići ništetnom, pobojnom ili neprovedivom odredbom.

# Članak 10.

1. Strane suglasno utvrđuju da se na ovaj Ugovor kao i na Ugovor o osiguranju u cjelini primjenjuje pozitivno pravo Republike Hrvatske.
2. Strane su suglasne da će eventualne nesporazume i/ili sporove proizašle iz ovog Ugovora primarno nastojati riješiti pregovorima. U slučaju da pregovori ne uspiju, Strane mogu sporove nastojati riješiti izvansudskim putem, a u suprotnom ugovaraju nadležnost suda u Zagrebu.

Članak 11.

1. Strane se obvezuju, svaka o svom trošku, kod javnog bilježnika ovjeriti potpis svoje/ih ovlaštene/ih osobe/a na ovom Ugovoru.
2. Ovaj Ugovor sastavljen je u dva istovjetna primjerka sa snagom izvornika, od kojih je jedan za potrebe javnog bilježnika, a drugi za Osiguratelja. Istovremeno s ovjerom potpisa, Osiguranik će, o svom trošku, ishoditi i jedan primjerak ovjerene preslike ovog Ugovora.

Članak 12.

Strane su ovaj Ugovor u cijelosti pročitale i razumjele te ga u znak prihvaćanja potpisuju po svojim ovlaštenim zastupnicima.

|  |  |  |  |  |
| --- | --- | --- | --- | --- |
| Za Osiguratelja:  |  |  | Za Osiguranika: |  |
|  |  |  |  |  |
| (funkcija) |  |  | (funkcija) |  |
|  |  |  |  |  |
|  |  |  |  |  |
| (ime i prezime) |  |  | (ime i prezime) |  |